Apelācijas sūdzība, ko par Vispārējās tiesas (astotā palāta) 2013. gada 11. jūlija spriedumu lietā T-358/08 Spānija/Komisija 2013. gada 25. septembrī iesniedza Spānijas Karaliste
(lieta C-513/13 P)
Tiesvedības valoda – spāņu
Lietas dalībnieki
Apelācijas sūdzības iesniedzēja: Spānijas Karaliste (pārstāvis – A. Rubio González)
Otra lietas dalībniece: Eiropas Komisija
Apelācijas sūdzības iesniedzējas prasījumi:
apmierināt šo apelācijas sūdzību un atcelt Vispārējās tiesas 2013. gada 11. jūlija spriedumu lietā T-358/08 Spānijas Karaliste/Eiropas Komisija;
atcelt Komisijas 2008. gada 25. jūnija Lēmumu C(2008) 3249 par tā atbalsta samazināšanu, kas Kohēzijas fonda ietvaros ar Komisijas 1996. gada 26. jūlija Lēmumu C(96) 2095 piešķirts projekta Nr. 96/11/61/018 – “Saneamiento de Zaragoza” īstenošanai;
piespriest atbildētājai atlīdzināt tiesāšanās izdevumus.
Pamati un galvenie argumenti
Kļūda tiesību piemērošanā attiecībā uz Padomes 1994. gada 16. maija Regulas (EK) Nr. 1164/94 par Kohēzijas fonda izveidi 1 II pielikuma H panta 2. punktā paredzētā termiņa iedarbību. Pēc minētā termiņa beigām Komisija vairs nedrīkst veikt nekādus finanšu korekcijas pasākumus un tādēļ tai ir pienākums veikt maksājumu, un īstenotā korekcija ir prettiesiska.Kļūda tiesību piemērošanā attiecībā uz būves jēdzienu, uzskatot, ka tīkla kopums ir vienota būve Padomes 1993. gada 14. jūnija Direktīvas 93/37/EEK par to, kā koordinēt būvdarbu valsts līgumu [būvdarbu publiskā iepirkuma līgumu slēgšanas tiesību] piešķiršanas procedūras  , 1. panta c) punkta izpratnē. Pārsūdzētais spriedums saturot atkāpes no judikatūras, kas izriet no 2000. gada 5. oktobra sprieduma lietā C-16/98 Komisija/Francija (Recueil, I-8315. lpp.), jo tajā nav ņemta vērā būvju kopuma ģeogrāfiskās turpinātības un savstarpējās atkarības nepieciešamība, proti, savstarpējās saistības nepieciešamība, lai varētu sniegt pakalpojumu.